PRITARTA

Trakų rajono savivaldybės tarybos

2020 m. gruodžio 17 d.

sprendimu Nr. S1E-231

PATVIRTINTA

Trakų gimnazijos direktoriaus

2020 m. gruodžio 21 d. įsakymu Nr. V-135

**TRAKŲ GIMNAZIJOS**

**2021–2024 METŲ STRATEGINIS PLANAS**

| Įvadas  | 1 |
| --- | --- |
| [I skyrius. Bendra gimnazijos charakteristika](#_Toc68721)  | 2 |
| II skyrius. Gimnazijos pristatymas  | 3 |
| III skyrius. Veiklos analizė | 5 |
| IV skyrius. [SSGG analizė](#_Toc68731) | 8 |
| [V skyrius. Strateginės išvados](#_Toc68732) | 9 |
| VI skyrius. [Filosofija](#_Toc68736) | 10 |
| VII skyrius. [Vizija](#_Toc68734) | 10 |
| VIII skyrius. [Misija](#_Toc68735) | 10 |
| I[X skyrius. Strateginių tikslų ir uždavinių įgyvendinimo priemonių planas](#_Toc68740) | 10 |
| [X skyrius. Strateginio plano įgyvendinimo priežiūra](#_Toc68739) | 19 |

**ĮVADAS**

Trakų gimnazijos strateginio plano tikslas – parengti ir įgyvendinti strategiją, atsižvelgiant į viziją, misiją ir tikslus, telkiant gimnazijos bendruomenę, spręsti aktualias ugdymo problemas, pasirinkti gimnazijos veiklos kryptis ir prioritetus, planuoti kaitos pokyčius.

Rengiant Trakų gimnazijos strateginį 2021–2024 metų planą, buvo vadovaujamasi:

* Lietuvos Respublikos švietimo įstatymu;
* Lietuvos pažangos strategija „Lietuva 2030“;
* Valstybine švietimo 2013–2022 metų strategija;
* Mokymosi visą gyvenimą užtikrinimo strategija;
* Geros mokyklos koncepcija;
* Lietuvos Respublikos švietimo, mokslo ir sporto ministro 2020-11-23 įsakymu Nr. V-1817 „Dėl lyderystės ir vadovavimo švietimo įstaigose stiprinimo gairių patvirtinimo“;
* Trakų rajono savivaldybės 2016–2025 metų strateginiu plėtros planu;
* Trakų gimnazijos išorinio vertinimo ataskaita;
* Gimnazijos plačiojo įsivertinimo duomenimis;
* Trakų gimnazijos nuostatais;
* Gimnazijos bendruomenės siūlymais ir rekomendacijomis;
* Kitais teisės aktais bei rekomendacijomis.

Trakų gimnazijos 2021–2024 metų strateginį planą rengė darbo grupė, kurią sudarė administracijos, mokytojų, mokinių ir jų tėvų atstovai (Direktoriaus įsakymas 2020 m. kovo 9 d. Nr. V-32). Planas parengtas laikantis viešumo, bendradarbiavimo, partnerystės bei demokratijos principų.

**I SKYRIUS**

**BENDRA GIMNAZIJOS CHARAKTERISTIKA**

Gimnazijos oficialusis pavadinimas – Trakų gimnazija.

Mokyklos įsteigimo data: 1945 metai.

Gimnazijos teisinė forma – Trakų rajono savivaldybės biudžetinė įstaiga, juridinio asmens kodas 290665350.

Gimnazijos savininkas – Trakų rajono savivaldybė, Vytauto g. 33, LT - 21106, Trakai, kodas 111104791 (toliau – Savivaldybė).

Savininko teises ir pareigas įgyvendinanti institucija – Trakų rajono savivaldybės taryba. Ji vykdo Lietuvos Respublikos biudžetinių įstaigų įstatyme, Lietuvos Respublikos vietos savivaldos įstatyme, Lietuvos Respublikos švietimo įstatyme, kituose teisės aktuose jos kompetencijai priskirtus įgaliojimus:

1. Tvirtina Gimnazijos nuostatus.

2. Priima į pareigas ir atleidžia gimnazijos direktorių.

3. Priima sprendimą dėl Gimnazijos buveinės pakeitimo.

4. Priima sprendimą dėl Gimnazijos reorganizavimo ir likvidavimo.

5. Skiria ir atleidžia likvidatorių arba sudaro likvidacinę komisiją ir nutraukia jos įgaliojimus.

6. Sprendžia kitus įstatymuose ir Gimnazijos nuostatuose jos kompetencijai priskirtus klausimus.

Gimnazijos buveinė (adresas) – Birutės g. 44, LT–21117, Trakai.

Grupė – bendrojo ugdymo mokykla, kodas 3120.

Pagrindinis tipas – gimnazija, kodas 3125.

7. Kiti tipai:

7.1. Ikimokyklinio ugdymo mokykla;

7.2. Pradinė mokykla;

7.3. Pagrindinė mokykla.

8. Gimnazijos paskirtys:

8.1. Pagrindinė paskirtis –gimnazijos tipo bendroji mokykla, visų amžiaus tarpsnių vaikams.

9. Kitos paskirtys:

9.1. Ikimokyklinio ugdymo grupės įstaiga lopšelis – darželis;

9.2. Pradinės mokyklos tipo pradinė mokykla;

9.3. Pagrindinės mokyklos tipo pagrindinė mokykla.

10. Vykdomos švietimo programos: vidurinio ugdymo, pagrindinio ugdymo, pradinio ugdymo, priešmokyklinio ugdymo, ikimokyklinio amžiaus vaikų ugdymo, pritaikytos, individualizuotos specialiųjų poreikių turintiems mokiniams ugdymo programos, neformaliojo vaikų švietimo programos. Gimnazija, esant būtinybei, vykdo nuotolinį ugdymą.

11. Mokymo kalbos – lenkų, taip pat taikomas dvikalbis lenkų, lietuvių ugdymas.

12. Mokymo forma – grupinio mokymosi, pavienio mokymosi, nuotolinio grupinio ir pavienio.

13. Mokymo proceso organizavimo būdai:

 13.1. kasdienis;

13.2. savarankiškas.

14. Gimnazija išduoda Lietuvos Respublikos švietimo, mokslo ir sporto ministro nustatyta tvarka mokymosi pasiekimus įteisinančius dokumentus: pradinio išsilavinimo, pradinio ugdymo pasiekimų, pagrindinio išsilavinimo, pagrindinio ugdymo pasiekimų, mokymosi pasiekimų pažymėjimus, brandos atestatus ir jų priedus.

15. Gimnazija yra viešasis juridinis asmuo, turintis antspaudą su valstybės herbu ir savo pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką. Savo veiklą grindžia Lietuvos Respublikos Konstitucija, Lietuvos Respublikos švietimo ir mokslo įstatymu, kitais įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais, Trakų rajono savivaldybės tarybos sprendimais, kitais teisės aktais ir šiais Nuostatais.

16. Gimnazijoje 2020–2021 mokslo metais mokosi 167 mokiniai, yra 12 klasių komplektų, veikia dvi ikimokyklinio, viena priešmokyklinio ugdymo grupės, jas lanko 43 ugdytiniai.

**II SKYRIUS**

**GIMNAZIJOS PRISTATYMAS**

Gimnazija yra demokratiška, kūrybiška, bendruomeniška, moderni, kaitai bei naujovėms atvira šiuolaikinė ugdymo įstaiga, dalyvaujanti Trakų rajono, šalies bei tarptautiniu mastu vykstančiuose konkursuose, olimpiadose, projektuose, seminaruose. Aktyviai dalyvaudami renginiuose už gimnazijos ribų, bendruomenės nariai kuria patrauklios gimnazijos įvaizdį.

Gimnazijoje vykdomos ikimokyklinio, priešmokyklinio, pradinio, pagrindinio, vidurinio, neformaliojo ugdymo programos, taip pat vyksta specialiųjų ugdymosi poreikių turinčių mokinių ugdymas.

 Vyksta aktyvi socialinė, pilietinė, prevencinė, kultūrinė, pažintinė mokinių veiklos, tikslingas mokinių karjeros planavimas. Nuosekliai aiškinamasi ir sėkmingai tenkinami mokinių edukaciniai poreikiai. Teikiama dalykų modulių, pasirenkamųjų dalykų programų pasiūla. Aktyviai vystoma neformaliojo švietimo veikla kultūros, meno bei sporto srityse.

Gimnazijoje skatinama pozityvi lyderystė, veikiančios savivaldos institucijos (Gimnazijos taryba, Mokytojų taryba, Mokinių komitetas, Metodinė taryba, Klasių tėvų komitetai, sprendžia ugdymo proceso, socialines, finansines ir kitas gimnazijos bendruomenės veiklos problemas.

Gimnazijoje kuriamos mokiniams tinkamos edukacinės aplinkos, nuolat atnaujinamos gimnazijos IKT ir mokymo priemonės. Kasmet įvertinama gimnazijos IKT būklė ir nustatomi poreikiai: metodinėse grupėse mokytojai aptaria mokymo(si) priemonių poreikį ir teikia siūlymus dėl jų įsigijimo. Bendruomenės nariai naudojasi bendra Office 365 informacine sistema (duomenų saugykla ir el. paštas). Gimnazijos internetinis puslapis sistemingai atnaujinamas, skelbiama naujausia ir aktualiausia informacija, taip pat yra aktyvi gimnazijos paskyra socialiniame tinkle Facebook.

Gimnazijoje yra 1 informacinių technologijų kabinetas, kuriame įrengta 16 kompiuterizuotų darbo vietų, bibliotekoje įrengtos 8 kompiuterizuotos darbo vietos, „Wi-Fi“ ryšys. Visuose mokomuosiuose kabinetuose yra kompiuterizuotos darbo vietos mokytojui su interneto prieiga, 6 interaktyvios lentos mokomuosiuose kabinetuose. Per pastaruosius kelerius metus buvo įsigyta 20 nešiojamųjų kompiuterių, kurie naudojami mokomuosiuose kabinetuose, įrengta išmanioji lenta ir 2 “protingos” sienos, Mozabook programinė įranga.

Gimnazijoje dirba aukštos kvalifikacijos, kompetentingi, nuolat besimokantys mokytojai, organizuojamos metodinės, atvirų durų dienos, mokytojai ir švietimo pagalbos specialistai dalijasi gerąja patirtimi, dalyvauja konferencijose, skaito pranešimus, veda seminarus rajono, šalies mokytojams. Kasmet aptariami pedagogų kvalifikacijos tobulinimo poreikiai ir prioritetai. Pedagogai nuolat tobulina profesines bei asmenines kompetencijas dalyvaudami pasirinktuose, gimnazijoje organizuojamuose seminaruose. 2020 m. gimnazija gavo finansavimą ERASMUS+ projektui „Tvarumo pamokos: tu ir tavo mokykla, tapkite ekologiški“ (29711 Eurų).

Organizuojami mokinių vertybinių nuostatų, pažangos, mokymosi motyvacijos ir krūvio, lankomumo, klasių mikroklimato, mokinių adaptacijos, patyčių masto, žalingų įpročių paplitimo, profesinių interesų ir gebėjimų identifikavimo tyrimai ir apklausos. Atlikus apklausas ir tyrimus, duomenys apdorojami ir teikiamos rekomendacijos dėl veiklos tobulinimo.

Gimnazijos bendruomenė sutelkta efektyviai vykdyti prevencinį darbą. Gimnazijoje ugdomas sveiką gyvenimo būdą propaguojantis ir ekologijos svarbą suvokiantis žmogus. Visi gimnazijos bendruomenės nariai jaučia atsakomybę už sveiko žmogaus ugdymą, už saugią aplinką. Vyksta glaudus bendradarbiavimas su tarnybomis, atsakingomis už saugią ir sveiką vaiko aplinką.

Nacionalinės mokyklų vertinimo agentūros Trakų gimnazijos vertinimo 2018-03-20 d. ataskaitoje Nr. A-18 pateiktose išvadose išskirti stiprieji veiklos aspektai:

1. Asmenybės tapsmas;
2. Mokyklos pasiekimai ir pažanga;
3. Pagalba mokiniui;
4. Mokymosi džiaugsmas;
5. Ugdymas mokyklos gyvenimu;
6. Pastatas ir jo aplinka;
7. Edukacinės išvykos;
8. Optimalus išteklių paskirstymas;
9. Įsipareigojimas susitarimams;
10. Mokyklos tinklaveikla.

Gimnazija siekia stiprinti mokinių pilietinę savimonę. Mokiniai skatinami teikti pasiūlymus, padėsiančius tobulinti gimnazijos veiklą - reguliariai organizuojami visų klasių mokinių susitikimai su administracija. Susitikimų metu aptariamos gimnazijos aktualijos, pristatomos naujovės, išklausomi mokinių lūkesčiai, pageidavimai, pasiūlymai ir pastabos. Mokiniai dalyvauja socialinėse pilietinėse akcijose.

**Organizacijos struktūra, įstaigos valdymas:**

**Gimnazijos administracija:**

Direktorius -1, direktoriaus pavaduotojas ugdymui -1, direktoriaus pavaduotojas administracijai ir ūkiui - 1.

Gimnazijoje veikia šios savivaldos institucijos:

**Gimnazijos taryba.** Aukščiausia gimnazijos savivaldos institucija. Taryba telkia gimnazijos mokinių, mokytojų, tėvų bendruomenę demokratiniam gimnazijos valdymui, padeda spręsti gimnazijos aktualius klausimus, atstovauti direktoriui teisėtiems gimnazijos interesams.

**Mokytojų taryba.** Nuolat veikianti gimnazijos savivaldos institucija mokytojų profesiniams ir bendriesiems ugdymo klausimams spręsti. Ją sudaro gimnazijos direktorius, direktoriaus pavaduotoja ugdymui, visi gimnazijoje dirbantys mokytojai, švietimo pagalbą teikiantys specialistai, bibliotekos vedėja, kiti tiesiogiai ugdymo procese dalyvaujantys asmenys.

**Mokinių komitetas.** Mokinių savivaldos institucija, atstovaujanti mokiniams ir ginanti mokinių teises ir interesus, skatinanti kūrybingos, mąstančios, demokratiškos, aktyvios ir tolerantiškos asmenybės ugdymą.

**Žmogiškieji ištekliai**

Gimnazijoje patvirtinti etatai: pagal mokytojų etatinį darbo užmokestį – 31,79 etatai ir 23,3 iš savivaldybės biudžeto lėšų.

2020–2021 m. m. gimnazijoje dirba: 10 mokytojų metodininkų, 10 vyresniųjų mokytojų, 10 mokytojų, 1 psichologas (0,5 etato), 1 socialinis pedagogas, bibliotekos vedėjas (1 etatas).

**Planavimo struktūra**

Trakų gimnazija savo veiklą planuoja atsižvelgdama į veiklos kokybės įsivertinimo išvadas. Rengiamas keturių metų strateginis veiklos planas, kasmet metinis veiklos planas, specialistų veiklos planai, mėnesio planai, mokomųjų dalykų ilgalaikiai planai, pasirenkamųjų dalykų, dalykų modulių, neformaliojo ugdymo veiklos programos.

**Finansiniai ištekliai**

Gimnazijos biudžetą sudaro: klasės krepšelio lėšos, savivaldybės biudžeto lėšos, specialiųjų programų lėšos, rėmėjų lėšos, GPM, 2 proc. lėšos.

**Veiklos kokybės įsivertinimo sistema**

Gimnazijos bendruomenė, siekdama tobulinti gimnazijos veiklą, ugdymo kokybę, atlieka veiklos kokybės įsivertinimą.

Gimnazijoje vykdoma pedagoginės veiklos priežiūra.

Gimnazijos finansinę veiklą kontroliuoja Valstybės kontrolės įgaliotos institucijos, Trakų rajono savivaldybės kontrolės ir įsivertinimo tarnyba.

Gimnazijos veiklą prižiūri Trakų rajono savivaldybės administracijos Švietimo skyrius nustatyta tvarka.

**III SKYRIUS**

**VEIKLOS ANALIZĖ**

Bendra informacija apie vadovą, pavaduotoją, mokytojus, mokinius:

**Vadovai:**

|  |  |  |
| --- | --- | --- |
|  | Vadybinis stažas | Pedagoginis stažas |
| Direktorius Marian Kuzborski | 35 | 39 |
| Pavaduotoja ugdymui Vincenta Diugevič | 6 | 25 |

**Mokytojai:**

|  |  |
| --- | --- |
| 2017–2018 m. m. | 35 |
| 2018–2019 m. m. | 34 |
| 2019–2020 m. m. | 34 |
| 2020–2021 m. m. | 35 |

**Mokiniai:**

|  |  |  |
| --- | --- | --- |
| Mokslo metai | Komplektų skaičius | Mokinių skaičius |
| 2017–2018 m. m. | 15 komplektų | 212 |
| 2018–2019 m. m. | 15 komplektų | 207 |
| 2019–2020 m. m. | 15 komplektų | 208 |
| 2020–2021 m. m. | 15 komplektų | 210 |

**Mokiniai palikti kartoti kursą:**

|  |  |
| --- | --- |
| 2017–2018 m. m. | - |
| 2018–2019 m. m. | 1 |
| 2019–2020 m. m. | - |
| 2020–2021 m. m. | 1 |

**Mokiniai, turintys specialiuosius ugdymosi poreikius:**

|  |  |
| --- | --- |
| 2017–2018 m. m. | 4 |
| 2018–2019 m. m. | 4 |
| 2019–2020 m. m. | 5 |
| 2020–2021 m. m. | 4 |

**Mokinių pavėžėjimas:**

|  |  |  |
| --- | --- | --- |
| Mokslo metai | Gimnazijos transportas | UAB “Trakų autobusai“ |
| 2017–2018 m. m. | 42 | 90 |
| 2018–2019 m. m. | 46 | 86 |
| 2019–2020 m. m. | 55 | 91 |
| 2020–2021 m. m. | 69 | 87 |

**Praleista pamokų per mokslo metus:**

|  |  |  |
| --- | --- | --- |
| Mokslo metai | Vidutiniškai 1 mokinys per mokslo metus praleido iš viso pamokų | Vidutiniškai 1 mokinys per mokslo metus praleido pamokų dėl nepateisinamų priežasčių |
| Vidutiniškai | 1-4 klasės | 5-8 klasės | I-II G klasės | III–IVG klasės | Vidutiniškai | 1-4 klasės | 5-8 klasės | I-II G klasės | III–IVG klasės |
| 2017–2018 m. m. | 88,9 | 101,92 | 85,63 | 78,1 | 90,16 | 5,1 | 2,5 | 3,89 | 2,21 | 11,79 |
| 2018–2019 m. m. | 87,24 | 76,19 | 82 | 89,22 | 101,54 | 11,9 | 1,87 | 4,93 | 13,72 | 26,9 |
| 2019–2020 m. m. | 51,05 | 48,81 | 56,32 | 45,56 | 53,53 | 3,4 | 1,78 | 2,93 | 3,81 | 4,94 |

**Socialiai remtinos šeimos:**

|  |  |  |  |
| --- | --- | --- | --- |
|  | 2017–2018 m .m. | 2018–2019 m. m. | 2019–2020 m. m. |
| Socialiai remtinos šeimos | 42 | 32 | 27 |
| Probleminės šeimos | 4 | 3 | 3 |
| Disfunkcinės (asocialios) šeimos | - | - | - |
| Nepilnos šeimos | 13 | 12 | 12 |

**Neformalusis ugdymas:**

|  |  |  |
| --- | --- | --- |
|  | Gimnazijoje | Už gimnazijos ribų |
| Lankančių mokinių skaičius | 121 | 39 |
|  | 92 mokiniai lanko - 1,25 mokiniai lanko – 2,4 mokiniai – 3 būrelius. |  |

**Dalyvavimas renginiuose:**

|  |  |  |  |
| --- | --- | --- | --- |
| Mokslo metai | Rajono renginiuose | Šalies renginiuose | Tarptautiniuose renginiuose |
| Dalyvavusių mokinių skaičius | Prizininkų/laureatų skaičius | Dalyvavusių mokinių skaičius | Prizininkų/laureatų skaičius | Dalyvavusių mokinių skaičius | Prizininkų/laureatų skaičius |
| 2017–2018 m. m. | 60 | 45 | 39 | 27 | 43 | 8 |
| 2018–2019 m. m. | 78 | 37 | 100 | 34 | 52 | 6 |
| 2019–2020 m. m. | 96 | 36 | 101 | 33 | 60 | 12 |

**Dalyvavimas projektuose, šventėse, akcijose, konkursuose 2017–2020 metais:**

**Socialiniai:**

„Veiksmo savaitė BE PATYČIŲ “, „Darom 20“, pilietinė iniciatyva, skirta paminėti Tarptautinę tolerancijos dieną, „Wileńszczyzna Rossie“, pilietinė iniciatyva „Atmintis gyva, nes liudija“, Kalėdinė labdaros akcija „Gerų darbų mugė“, labdaros akcija „Su Kalėdų dvasia dovanokim vaikams grožį, gėrį ir šypsenas“, Velykinė labdaros akcija „Teikdamas pagalbą – dovanoji džiaugsmą“, pilietinė iniciatyva „Gyvasis tautos žiedas“, akcija ,,Margučių sodai“, vasaros stovykla ,,Bitutės darbštuolės’’, akcija Tarptautinei Tolerancijos dienai paminėti ,,Priimk mane tokį, koks esu“, Trakų rajono savivaldybės organizuojamas renginys ,,Active Citizens diena“, Trakų rajono savivaldybės remiama vaikų vasaros stovykla ,,Susipažinkime su įvairiomis specialybėmis“, respublikinė akcija ,,Solidarumo bėgimas 2019“, pilietinė iniciatyva „Neužmiršk“, pilietinė akcija ,,Konstitucija gyvai“, vaikų vasaros stovykla ,,Žaliuoju taku“.

**Mokomieji:**

Informacinių technologijų konkursas ,,Bebras“, „Matematikos Kengūra“ konkursas, „Gamtos Kengūra“, konkursas „BEST in ENGLISH“, „Tavo žvilgsnis“, projektai: „Tyrėjų naktis “, „Tyrinėjimo menas: partnerystės kuriančioms mokykloms“, „Neformaliojo vaikų švietimo paslaugų plėtra“, rajoninis projektas ,,Surask savo sėkmės kelią“, Lietuvos rašytojų sąjungos projektas ,,Skaitymo valandos“; rajoninis projektas ,,Kelias į sceną“, respublikinis projektas „Mokyklų aprūpinimas gamtos ir technologijų mokslų priemonėmis“, rajoninis projektas ,,Esame atsakingi už švarią gamtą“, rajoninis konkursas „Tautinių mažumų mokyklų 3-4 klasių skaitovų“, regioninis konkursas „Būk pasveikinta mano gimtoji kalba“, IT projektas „Prisijungusi Lietuva“.

**Bendruomenės:**

Konkursas „100 atvirukų Lietuvai“, respublikinė akcija „Knygų Kalėdos“, tarptautinė saugesnio interneto savaitė, respublikinis projektas „Kultūrų ratas“, rajoninis projektas „Veikime kartu“, akcija ,,Kovas – civilinės saugos mėnuo“, rajoninis projektas ,,Lietuvi, glauskis prie lietuvio!“, rajoninis projektas ,,Kalėdiniai papuošimai“, Lietuvos Respublikos užsienio reikalų ministerijos iniciatyva ,,Atgal į mokyklas“, respublikinis projektas ,,Vaikų ir paauglių psichologinio klimato gimnazijoje gerinimas“.

**Tarptautiniai:**

„Lenkų kalėdinės tradicijas“, „Lenkija mano artimųjų atmintyje 2017“, „BEST in ENGLISH“, ,,Patra Nostra“, mainų projektas „Lenkų šeima“, tarptautiniai projektai: ,,Scenos skonis“, ,,Teczka rocznicowa“, tarptautinis (Lietuva –Lenkija-Latvija) projektas ,,Bendras suolas“, Lenkijos Respublikos draugijos „Wspólnota Polska“ remiama vasaros stovykla ,,Białe Orły”, tarptautiniai jaunimo mainai Gdynė (Lenkija) – Trakai (Lietuva), Lenkijos Respublikos fondo „Pomoc Polakom na Wschodzie“ projektai: ,,Padedant kitiems suteiki džiaugsmą“, ,,Trakų krašto rašytojos Barbaros Sidorovič poezija“; ,,Žymiojo romantiko Adomo Mickevičiaus pėdomis“, ,,Pažinkime savo miestą ir jo tradicijas“.

**Kiti:**

Projektas „Lyderių laikas 3“, nacionalinis projektas ,,Sveikatiada“, rajoninis projektas ,,Sveikatingumo link“.

**IV SKYRIUS**

**SSGG ANALIZĖ**

|  |  |
| --- | --- |
| STIPRIOSIOS GIMNAZIJOS PUSĖS | SILPNOSIOS GIMNAZIJOS PUSĖS |
| * Patyrę inovatyvūs ir kompetentingi mokytojai;
* Gimnazijos atvirumas ir svetingumas;
* Bendruomenės tradicijos;
* 2 geltonieji autobusai mokinių pavėžėjimui;
* Geri mokinių pasiekimai: brandos egzaminai, olimpiados, sporto varžybos;
* Veiklos planavimas ir organizavimas;
* Lyderystė gimnazijoje;
* Ugdymas karjerai;
* Kuriama bendra mokinių pasiekimų ir pažangos į(si)vertinimo sistema;
* Gimnazijoje didelis dėmesys skiriamas ugdymo(si) poreikių analizei ir pagalbai mokiniui, vedant konsultacines pamokas;
* Gimnazijoje propaguojamas sveikas gyvenimo būdas;
* Gimnazija atsakingai ir tikslingai teikia duomenis tėvams, vietos bendruomenei. Pakankamai sėkmingai veikia tėvų informavimo-švietimo sistema.
 | * Labai gerai ir gerai besimokančių mokinių mažėjimas;
* Mokinio individualios pažangos ir pasiekimų vertinimas;
* Mokymosi lūkesčių ir mokinių skatinimas pamokoje;
* Mokinių elgesio taisyklių laikymasis;
* Ugdymo metodų ir būdų įvairovė;
* Bendradarbiavimas su tėvais (globėjais, rūpintojais);
* Pamokų lankomumas;
* Ugdymo turinio individualizavimas, diferencijavimas, pasitelkiant kuo įvairesnius mokymo būdus, formas, stilius, edukacines aplinkas;
* Mokėjimo mokytis kompetencijos tobulinimas;
* Gimnazijos bendruomenės, ypač mokinių tėvų, socialinių partnerių įtraukimas į bendrus susitarimus, veiklas.
 |
| GIMNAZIJOS GALIMYBĖS | GRĖSMĖS |
| * Sėkmingas dalyvavimas ES ir Lietuvos Respublikos švietimo, mokslo ir sporto ministerijos, Trakų rajono savivaldybės projektuose;
* Paramos lėšų panaudojimas, kuriant edukacines aplinkas;
* Aktyvus bendradarbiavimas su socialiniais partneriais;
* Orientavimasis į mokinių poreikius;
* Vadovavimas mokymuisi;
* Susitarimas dėl Geros mokyklos koncepcijos;
* ES finansavimas ir galimybė panaudoti ES struktūrinių fondų lėšas gimnazijos strateginiams uždaviniams įgyvendinti – baigti renovuoti gimnazijos pastatą;
* Dalyvavimas diagnostinių ir standartizuotų testų vykdyme leidžia pakankamai profesionaliai įvertinti mokinių pasiekimus, pažangą, gebėjimus įvairiais lygiais ir duomenimis grįstomis išvadomis tobulinti ugdymo turinį.
* Gimnazijos bendruomenės dalyvavimas ugdymo turinio atnaujinime,
 | * Kai kurių mokinių socialinių įgūdžių stoka;
* Mažėjantis mokinių skaičius;
* Didėjantis mokinių iš socialinės rizikos šeimų skaičius;
* Dalies tėvų pedagoginių psichologinių žinių stoka;
* Didelis skaičius mokinių, pavežamų į mokyklą ir atgal;
* Nenuoseklus, nekryptingas strateginių įsipareigojimų laikymasis;
* Švietimo kaitos strategijos nepakankama sąsaja su kitomis ekonominių ir socialinių reformų strategijomis;
* Ryškėja reikalingai naudojamų IT įtaka mokinių sveikatai;
* Dėl nuotolinio ugdymo organizacinių problemų gali prastėti mokinių žinių ir gebėjimų kokybė.
 |

**V SKYRIUS**

**STRATEGINĖS IŠVADOS**

1. Mokymo(si) sąlygų gerinimas, gimnazijos pastato renovavimas, naujų edukacinių aplinkų sukūrimas paskatins siekti geresnės ugdymo kokybės, kiekvieno mokinio ir mokytojo asmeninės ūgties ir maksimalios pažangos.

2. Tikimasi, kad gimnazijoje mokinių skaičius išliks stabilus ir augs.

3. Aukštesnius mokinių pasiekimų ir pažangos rodiklius lems geresnė ugdymo kokybė ir ugdymo priežiūra: ugdymo turinio atnaujinimas, dėmesys kiekvienam mokiniui, tikslingesnė Vaiko gerovės komisijos veikla, mokinių lankomumo kontrolė, lyderystės skatinimas.

4. Sutelkta stipri kompetentingų, ambicingų ir atsakingų mokytojų komanda, kuri geba išsikelti strateginius tikslus ir kurti atvirą naujovėms, modernią, saugią, fiziškai ir emociškai sveiką gimnaziją.

**VI SKYRIUS**

**FILOSOFIJA**

Išmokslinti vaiką yra didesnis ir svarbesnis darbas nei valdyti valstybę.

Viljamas Eleris Čeningas (William Ellery Channing)

**VII SKYRIUS**

**VIZIJA**

Trakų gimnazija – dinamiška, moderni, saugi, pozityvaus mikroklimato, nuolat besimokanti, teikianti kokybišką ugdymą, taikanti naujausias technologijas ir aktyvius ugdymo metodus, siekianti Geros mokyklos tikslo.

**VIII SKYRIUS**

**MISIJA**

Gimnazijos paskirtis – teikti kokybišką ikimokyklinį, priešmokyklinį, pradinį, pagrindinį, vidurinį išsilavinimą įvairių gebėjimų ir poreikių mokiniams, įgyti bendrąjį, sociokultūrinį raštingumą, dorinę, tautinę ir pilietinę brandą, puoselėti krikščioniškas vertybes.

**IX SKYRIUS**

**STRATEGINIŲ TIKSLŲ IR UŽDAVINIŲ**

**ĮGYVENDINIMO PRIEMONIŲ PLANAS**

Siekiant užtikrinti ugdymo paslaugų kokybę, Gimnazijoje būtina kurti saugią ir sveiką aplinką, renovuoti gimnazijos pastatą, kelti darbuotojų kvalifikaciją, diegti naujas technologijas, įsigyti naujų mokymo priemonių, ugdyti atsakingą, kūrybingą jaunimą – tikrą lyderį, dalyvauti rajono, šalies, tarptautiniuose projektuose, olimpiadose.

Gimnazija 2021–2024 mokslo metų laikotarpiu planuoja įgyvendinti šiuos prioritetus:

* + - 1. Gimnazijos mokinių lyderystės ugdymas, telkiant pilietišką gimnazijos bendruomenę ir kuriant palankią socialinę aplinką.
			2. Profesinis pedagoginių darbuotojų skaitmeninio raštingumo tobulinimas, integruojant jį į ugdymo procesą, taikant virtualiam ir nuotoliniam ugdymui(si) skirtas platformas.
			3. Švietimo kokybės užtikrinimas, kuriant savivaldos, socialinės partnerystės ir darbuotojų bendradarbiavimo darną.
			4. Saugios ir sveikos aplinkos užtikrinimas, naujų ugdymo(si) erdvių kūrimas.
			5. Bendradarbiavimo mokykla – mokytojai – tėvai skatinimas ir tobulinimas.
			6. Pilietinis patriotinis bendruomenės narių ugdymas.

1. Tikslas: „Įgyvendinant Geros mokyklos koncepciją kurti Lyderių mokyklą“.

|  |  |  |  |  |  |
| --- | --- | --- | --- | --- | --- |
| **Uždaviniai** | **Priemonės** | **Terminas****Metai** | **Atsakingi****asmenys**  | **Laukiami rezultatai** | **Lėšos** |
| 1.1. Mokytojas – mokytojui, mokytojas – mokiniui, mokytojas – tėvui (globėjui) ir atvirkščiai – įtraukti visą gimnazijos bendruomenę į lyderystės plėtojimą.  | Gimnazijos bendruomenės dalyvavimas bendruose renginiuose (pasitarimai, susirinkimai, konferencijos, individualūs pokalbiai). | 2021–2024 | Gimnazijos administracija, gimnazijos tarybos pirmininkas. | Bendri renginiai, veikla telks bendruomenę ir skatins lyderystę, bendruomenės nariai labiau pažins vieni kitus, ryškės lyderiai, galės bendrai spręsti kylančias problemas. | Mokymo lėšos, gimnazijos pajamos. |
| 1.2. Ugdyti lyderius kuriant socioedukacinę aplinką. | Gimnazijos prioritetų pažinimas ir kėlimas bendruomenėje. Gimnazijos ir mokinių savivaldos stiprinimas. Durų atvėrimas ne tik gimnazijos bendruomenei, bet ir miesto gyventojams. Neformaliojo ugdymo stiprinimas. | 2021–2024 | Gimnazijos taryba, mokinių komitetas, gimnazijos administracija.  | Sukurtas virtualus gimnazijos bendruomenės forumas internetinėje svetainėje, rengiami bendri įvairių miesto įstaigų ir organizacijų projektai, pasirašomos naujos partnerystės sutartys.  | Žmogiškieji ištekliai, projektinės lėšos, gimnazijos pajamos. |
| 1.3. Steigti „Jaunųjų lyderių“ klubą siekiant ugdyti jaunųjų lyderių emocinį intelektą, brandinti socialiai atsakingą asmenybę, gebančią kūrybiškai mąstyti, siekti užsibrėžto tikslo ir efektyviai spręsti iškylančias problemas. | Mokymų ciklai „Jaunimas – jaunimui + „Aš esu Lyderis“ skirti jaunųjų žmonių intelektui, pasitikėjimui savimi, saviugdos poreikio ugdymui. Karjeros dienų organizavimas, refleksijos jaunimo temomis skatinimas.  | 2021–2024 | Mokinių prezidentas, gimnazijos taryba, mokinių komitetas. | Jaunimas galės save išbandyti įvairiose srityse, įgis žinių ir patirties, rašys jaunimo projektus, organizuos renginius, bendraus ir bendradarbiaus. Vyresniųjų klasių mokiniai bendradarbiaudami su mokytojais rengs jaunesnių klasių mokiniams dienines ir stacionarias stovyklas, įgyvendins tarptautinius jaunimo mainus, gimnazijai pritrauks lėšų.Pagerės jaunimo emocinė būsena, išmoks elgtis stresinėse situacijose, atsakingai planuos savo ateitį, gerės mokymosi motyvacija, drąsiai diskutuos, reikš savo nuomonę, gebės išgryninti problemas ir jas spręsti, inicijuos procesų kaitą gimnazijoje, keisis mokinių požiūris į lyderystę, stiprės komandinis darbas. | Mokymo, projektinės lėšos, gimnazijos pajamos. |

2. Tikslas: Ugdymo(si) kokybės užtikrinimas.

|  |  |  |  |  |  |
| --- | --- | --- | --- | --- | --- |
| **Uždaviniai** | **Priemonės** | **Terminas****Metai** | **Atsakingi****asmenys**  | **Laukiami rezultatai** | **Lėšos** |
| 2.1. Tobulinti ugdymo(si) planavimą, vadovavimą mokymuisi, gebėjimų vertinimą. | Mokytojai planuoja ir parenka prasmingas ugdymo(si) veiklas, atsižvelgdami į rengiamas atnaujinto ugdymo turinio programas, integruoja ir diferencijuoja ugdymo turinį, taiko įvairius mokymosi būdus ir formas. Ugdymo tikslai dera tarpusavyje. Ugdymo(si) poreikiams tenkinti lanksčiau pritaikomas mokymosi laikas, tvarkaraščiai. | 2021–2024 | Gimnazijos administracija, mokytojai ir pagalbos mokiniui specialistai. | Mokinių ugdymo(si) pasiekimai atitinka bendrosiose ugdymo programose keliamus tikslus ir gimnazijoje besimokančiųjų gebėjimus. Mokiniai, nuolatiniai įvairių olimpiadų, konkursų dalyviai, nugalėtojai, sėkmingai dalyvauja PUP patikrinime, laiko Brandos egzaminus, tęsia studijas aukštosiose mokyklose. Gimnazijoje analizuojami mokinių ugdymosi poreikiai, rezultatai ir pagal gautus rezultatus planuojamas ugdymo procesas. | Mokymo, savivaldybės lėšos. |
| 2.2. Ugdymo(si) pažangos ir pasiekimų stebėjimas ir gerinimas. | Gimnazija dalyvauja tarptautiniuose ir nacionaliniuose mokinių pasiekimų tyrimuose, kurių duomenys leidžia analizuoti gimnazijos pasiekimus, daromą pažangą, įsivertinti tarp rajono, šalies mokyklų. Gimnazija atsakingai teikia duomenis apie mokinių pasiekimus ir pažangą tėvams, reguliariai organizuoja tėvų konsultacijas ir susirinkimus. | 2021–2024 | Gimnazijos administracija, mokytojų kolektyvas. | Mokiniai nuosekliai mokosi naujų, sudėtingesnių dalykų, įgyja naujų gebėjimų, tvirtesnių vertybinių nuostatų, stengiasi įsivertinti savo asmenines kompetencijas.Įsivertinimas mokiniams teikia augimo džiaugsmą ir atrodo prasmingas, nes gerėja pažanga ir pasiekimai. Gimnazijoje sukurta stipri mokinių tėvų konsultavimo sistema, sėkmingai teikiama pedagoginė socialinė pagalba. Gimnazijoje vyksta tyrimais grįstas, patirtinis mokymas(is), mokiniai yra aktyvūs ugdymo proceso veikėjai, siekiama mokymosi džiaugsmo.  | Žmogiškieji ištekliai |
| 2.3. Skatinti mokytojų ir kitų gimnazijos specialistų profesinį tobulėjimą.  | Gimnazijos vadovų, mokytojų, specialistų individualus ir grupinis dalyvavimas, ugdymo turinio atnaujinimo, bendrųjų ir dalykinių kompetencijų tobulinimo renginiuose, įgytų žinių taikymas įgyvendinant atnaujinto ugdymo turinio programas. Kolegialaus mokytojų bendradarbiavimo stiprinimas, atvirų pamokų, renginių vedimas ir aptarimas, dalijimasis gerąja pedagogine praktika, pagalbos naujai dirbti pradėjusiems mokytojams teikimas (mentorystė). IKT panaudojimo savo darbe įgūdžių tobulinimas. Gimnazijos mokytojų ir specialistų kompetencijų vertinimas ir įsivertinimas. | 2021–2024 | Gimnazijos administracija, metodinė taryba ir metodinės grupės, pagalbos mokiniui specialistai. | Gimnazijoje mokytojai mokosi iš kolegų ir mokinių, vyksta bendradarbiavimas tarp bendruomenės narių, skatinama ir palaikoma profesinė lyderystė, naudojamasi įvairiais mokymo(si) būdais ir šaltiniais. Kasmet gimnazijoje organizuojami 2–4 mokymai mokytojų kompetencijoms tobulinti. Tikslingas gimnazijos darbuotojų kompetencijų tobulinimas padeda veiksmingai įgyvendinti atnaujintą ugdymo(si) turinį, į mokinį orientuotas ugdymo procesas. Gimnazijoje skatinama darbuotojų asmeninė iniciatyva, nuomonių įvairovė. Mokytojai, pagalbos mokiniui specialistai kasmet reflektuoja savo pedagoginę veiklą, numato tobulintinas profesines sritis. Visi (100%) mokytojai, pagalbos mokiniui specialistai dalyvauja metų pokalbiuose, analizuoja ir numato priemones mokytojo kompetencijoms bei mokinių pasiekimams tobulinti.  | Žmogiškieji ištekliai,mokymo lėšos |
| 2.4. Įtraukti mokinius į aktyvų mokymosi procesą. | Gimnazijoje pastoviai tiriami mokinių mokymosi gebėjimai, poreikiai, naudojamos įvairios grįžtamojo ryšio strategijos. Gimnazijai keliami reikalavimai: nuolatinis kūrybiškas atsinaujinimas, atvirumas inovacijoms, kūrybiškas ugdymo proceso organizavimas, mokinių pažangos ir pasiekimų vertinimo stebėjimas ir fiksavimas. Įvairiapusiškų, edukacinių erdvių, sudarančių galimybes daugiau tyrinėti, spręsti problemas ir praktiškai veikti, kūrimas. | 2021–2024 | Gimnazijos administracija, mokytojai, klasių vadovai, pagalbos mokiniui specialistai. | Mokytojai taiko inovatyvius mokymo(si) metodus, kartu su mokiniais sprendžia problemas ir praktiškai veikia, ugdo kritišką, analitinį, kūrybišką mąstymą, skatina savanorišką, nuotolinį, gimnazijos sienas peržengiantį mokymą(si). Pamokoje siekiama dalyvių dialogo, kultūros, bendradarbiavimo, mokymosi vieniems iš kitų, diskutavimo, veiklos realiose ir virtualiose grupėse, komandose, dalijamasi patirtimi. Mokymąsi, kaip vertybę, pripažįsta 80 % klasėse besimokančių mokinių. Grįžtamasis ryšys didina mokymosi motyvaciją ir skatina siekti asmeninės pažangos bei ugdyti mokėjimo mokytis kompetenciją. Daugumoje pamokų vyrauja mokymosi paradigma, tenkinami mokinių neformaliojo švietimo poreikiai. Gimnazijoje įvairi tiksliųjų (matematikos, fizikos), gamtos mokslų modulių ir pasirenkamųjų dalykų pasiūla. Kasmet 2% daugės mokinių pasiekusių aukštesnįjį pasiekimų lygį, 98% vidurinio ugdymo programą baigusių mokinių sėkmingai išlaikys brandos egzaminus. Gerėja mokinių raštingumas: teigiamas lietuvių kalbos ir literatūros, lenkų gimtosios kalbos, matematikosPUP patikrinimo ir Brandos egzaminų rezultatų pokytis. | Žmogiškieji ištekliai, mokymo, rėmėjų lėšos. |

3. Tikslas: Kurti gimnaziją, kurioje gera visiems ugdyti(s), veikti, gyventi.

|  |  |  |  |  |  |
| --- | --- | --- | --- | --- | --- |
| **Uždaviniai** | **Priemonės** | **Terminas****Metai** | **Atsakingi****asmenys**  | **Laukiami rezultatai** | **Lėšos** |
| Saugios, sveikos ir modernios gimnazijos aplinkos, edukacinių erdvių kūrimas. | Modernios, materialinės bazės, kuri skatins mokymo (si) motyvaciją, stiprins mokinių, mokytojų dvasinę ir fizinę sveikatą, patrauklios mokiniams gimnazijos kūrimas. Gimnazijos vidaus tvarką, elgesio taisykles ir atsakomybę reglamentuojančių dokumentų parengimas ir atnaujinimas. Dalyvavimas rajono, šalies, tarptautinėse sveikatinimo programose, akcijose. Bendradarbiavimas su švietimo įstaigomis ir socialiniais partneriais. Erdvių visų gimnazijos narių saviraiškai, gimnaziją reprezentuojančių priemonių kūrimas ir atnaujinimas. Komandinis mokytojų ir pagalbos mokiniui specialistų darbas, skirtas žalingų įpročių (patyčios, psichoaktyvios medžiagos, alkoholis) prevencijai, sveikos gyvensenos skatinimui.Lankstus ir saugus tinkamų mokymosi ir poilsio sąlygų užtikrinimas gimnazijos pastato renovacijos laikotarpiu. | 2021–2024 | Gimnazijos administracija, mokytojai, gimnazijos darbuotojai. | Gimnazijos erdvės išnaudojamos edukacijai, mokymo priemonės atitinka poreikius, mokinių amžių ir skatina ugdymą, sukurta šiuolaikiška ir ugdymo(si) poreikius atitinkanti materialinė bazė.Gimnazijoje sudarytos tinkamos ugdymo(si) sąlygos, mokinių dienos režimas, mokymosi ir poilsio laikas atitinka higienos normų reikalavimus. Gimnazija palaiko draugiškus ir dalykinius ryšius su įvairiomis švietimo įstaigomis bei socialiniais partneriais. Informacija apie gimnazijos veiklą, pasiekimus nuolat skelbiama gimnazijos, Trakų rajono savivaldybės tinklalapiuose, rajono ir šalies žiniasklaidoje. Gimnazijos erdves puošia mokinių darbai, parodos nuolat keičiamos, sukurta jauki, šiuolaikiška ugdymo(si) aplinka. Gerėja gimnazijos įvaizdis Trakų mieste, rajone, šalyje.Kasmet vykdomos 2-3 prevencinės programos, vykdomi patyčių, smurto prevencijos projektai. Veikia „Patyčių dėžutė“. Nesveikai gyvenančių mokinių ir kitų bendruomenės narių skaičius kasmet mažėja. | Mokymosi, savivaldybės, 2%, projektų, rėmėjų lėšos. |

4 Tikslas: Tobulinti tėvų švietimą, informavimą, bendradarbiavimo būdus ir formas.

|  |  |  |  |  |  |
| --- | --- | --- | --- | --- | --- |
| **Uždaviniai** | **Priemonės** | **Terminas****Metai** | **Atsakingi****asmenys**  | **Laukiami rezultatai** | **Lėšos** |
| Tėvai – gimnazijos pagalbininkai ir talkininkai. | Tėvams siūlomos įvairios bendradarbiavimo formos, vietoje bendrų tėvų susirinkimų taikomi individualūs pokalbiai su klasių vadovais, mokytojais, gimnazijos administracija, skatinamas tėvų dalyvavimas projektuose, šventėse, renginiuose, akcijose, edukacinių erdvių kūrime. Konsultacijos ir susirinkimai vyksta nuotoliniu būdu.  | 2021–2024 | Gimnazijos administracija, mokytojų taryba, klasių vadovai, pagalbos mokiniui specialistai, gimnazijos Vaiko gerovės komisija. | Tėvų, dalyvaujančių gimnazijos gyvenime, skaičiaus teigiamas procentinis pokytis. Rengiami virtualūs tėvų forumai (ZOOM, OFFICE 365 ir kt. platformose). Vyksta tėvų švietimas (paskaitos, seminarai), tėvai informuojami apie vaikų mokymąsi, pažangą, elgesį, lankomumą, ugdymosi problemas. Gimnazijoje tėvams organizuojamos „Atvirų durų dienos“, „Valandos su administracija“, „Suaugusiųjų mokymosi savaitės“, tėvai talkininkauja organizuojant ugdymo karjerai renginius. Kiekviena klasė per mokslo metus planuoja 3-4 renginius su tėvais. | Mokymo lėšos, 2% finansavimas. |

5 Tikslas: Pilietinis gimnazijos bendruomenės narių ugdymas.

|  |  |  |  |  |  |
| --- | --- | --- | --- | --- | --- |
| **Uždaviniai** | **Priemonės** | **Terminas****Metai** | **Atsakingi****asmenys**  | **Laukiami rezultatai** | **Lėšos** |
| Pilietinės, tautinės savimonės formavimas, pilietinio sąmoningumo puoselėjimas bei nacionalinio saugumo nuostatų stiprinimas.  | Mokytojai pasitelkia su mokinių veikla susijusias formaliojo ir neformaliojo ugdymo sritis ir pilietinį ugdymą integruoja į visų dalykų ugdymo turinį. Organizuojant pilietinius, patriotinius renginius kviečiami dalyvauti visi bendruomenės nariai. | 2021–2024 | Gimnazijos administracija, mokytojų, gimnazijos tarybos. | Klasių vadovai planuoja kryptingą pilietinio, patriotinio, tautinio ugdymo veiklą. Vyksta pokalbiai, diskusijos: „Kodėl mums svarbios lietuviškos šventės?“, „Mano šeimos istorija“, „Lietuvoje gyvenančių tautų istorijos“, „Mūsų valstybės simboliai“ ir kt. Pilietinis, patriotinis, tautinis ugdymas integruotas į visų dalykų ilgalaikius ir teminius planus. Vyresniųjų klasių vadovai organizuoja išvykas į Karo akademiją, karinius dalinius, mokiniai išklauso paskaitas apie nacionalinį saugumą, pilietiškumą bei šalies gynybą. Visa gimnazijos bendruomenė kartu švenčia valstybines šventes, organizuoja pilietines akcijas. | Žmogiškieji ištekliai, projektų, mokymo lėšos. |

# **X SKYRIUS**

# **STRATEGINIO PLANO ĮGYVENDINIMAS IR PRIEŽIŪRA**

Trakų gimnazija 2021–2024 metų strateginiam planui įgyvendinti rengia metinį planą, pagal jo įgyvendinimo lygį koreguoja strateginį planą.

Strateginio plano įgyvendinimo priežiūra atliekama viso proceso metu ir visais lygiais. Strateginio planavimo komanda pristato gimnazijos strateginį planą gimnazijos bendruomenei, bent kartą per metus informuoja apie jo vykdymą. Gimnazijos bendruomenė turi galimybę stebėti ir vertinti, kaip įgyvendinami strateginiai tikslai ir uždaviniai, teikti siūlymus bei pageidavimus.

Gimnazijos direktorius ir direktoriaus pavaduotojas ugdymui stebi ir įvertina, kaip institucija įgyvendina strateginius tikslus, ar vykdomos priemonės yra efektyvios, atitinkamai patikslina ir koreguoja strateginį planą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Gimnazijos tarybos

2020 m. lapkričio 24 d. nutarimu

Protokolo Nr. 2–6

Trakų gimnazijos 2021–2024

metų strateginio plano

priedas

Plano įgyvendinimo lentelė

|  |  |  |
| --- | --- | --- |
| Uždavinys/Priemonė | Planuotas pasiekimas | Pasiektas rezultatas |
|  |  |  |
|  |  |  |
| Išvada apie pasiektą tikslą |